Danskerne har visse steder oplevet, at varmeregningen er fordoblet i 2022. Men fra nytår rammer et nyt prischok på fjernvarme flere steder i Nordjylland.

Nattefrost og is på bilruden. Den kolde årstid banker på døren, og det betyder, at der skal fyres godt op for varmen for at holde de behagelige stuetemperaturer. Men lige som vinteren nærmer sig, eksploderer varmepriserne flere steder i Nordjylland. Fra 1. januar har flere fjernvarmeværker allerede varslet kraftige prisstigninger på grund af den globale energikrise og blodrøde tal på budgetterne. Et af de steder, hvor prischoket rammer til nytår, er Vrå, hvor prisen på fjernvarme stiger med hele 40 procent. I september varlede varmeværket sine kunder om, at  et standardhus på 130 kvadratmeter bliver 4.522 kroner dyrere at opvarme næste år. - Den høje gaspris er en væsentlig årsag til stigningen, og selvom vi har investeret i flere tiltag for at minimere brugen af gas, er det fortsat nødvendigt at bruge gas i spidsbelastningsperioder om vinteren, skriver bestyrelsen for Vrå Varmeværk som begrundelse. Men borgerne Vrå er langt fra de eneste nordjyder, som kan se frem et prischok på fjernvarme. TV2 Nord har gennemgået samtlige fjernvarmeværker i Nordjylland og lavet en oversigt over prisstigningerne. Se her, om din varmepris udvikler sig: Nedenstående bygger på energiselskabernes prisvarsler. Den endelig stigning kan ændre sig inden årsskiftet .